Mohuku

Ko e mohuku ko e hingoa fakatonga ki he ngaahi fuʻu ʻakau mei he kāinga poaceae pe gramineae ʻi he lea fakasaienisi. ʻOku ʻi ai ʻa e ngaahi faʻahinga ʻe taha mano tupu ʻi he kāingá ni. ʻOku nau kau ki he holongā poales, tatau mo e kāinga ʻo e pako.

Kā tatau ai pē mo e grass ʻi he lea fakapilitānia ʻoku ʻikai tatau ʻa e ngaahi mohuku kotoa pē ki he poaceae, pea ʻoku ʻi ai ha poaceae ʻoku ʻikai ha mohuku. Ko e fakatātā mahuʻinga taha: ko e tō pe kaho pe pitu (kofe) ʻoku nau kau ki he poaceae, kā ʻikai ui ha mohuku.

ʻI he lea fakatonga fakatupunga ko e mohuku ko ngaahi fuʻu ʻakau kinautolu ʻoku ngāueʻaki ki he kai maʻa e fanga monumanu, ʻa ia pulu, hoosi, kosi, mo e hā fua. ʻOku lahi ʻene tupu ʻi he kaikaiʻanga lahi ʻi ʻuta.

Ko e foʻi lea musie, ʻoku meimei tatau, kā ʻoku ne ngāueʻaki maʻa e ngaahi musie (malaʻe) ʻi he ngoue ʻi kolo.

ʻOku ngāueʻaki ʻi heni ko e mohuku = poaceae, ʻoku lava te ke pehē: ko e mohuku moʻoni.

Ko e ngaahi faʻahinga mohuku:
 ahisiaina
 fisihina
 hana
 hefa
 kaho (ʻikai tukufakaholo)
 kaho fōlalahi
 kefukefu
 koane
 kofe (ʻikai tukufakaholo)
 kola
 limuvai
 matalaʻulie
 matapekepeka
 moengālō
 mohuku
 mohuku ano pe misilaite
 mohuku siamane
 mohuku vai
 mohukuʻapōpoa
 musie
 musie liku
 musie matala pulū
 musie tonga
 musie vailima
 musie vai
 pitu (ʻikai tukufakaholo)
 puakatau
 saafa
 tō (ʻikai tukufakaholo)
 tolulu
 totoa
 totoatahi
 salapona
 sipilini
 takatakaʻaleala

 Tataku 
 Tongan dictionary; C.M. Churchward